Document ID: 32004R1676

A TANÁCS 1676/2004/EK RENDELETE
(2004. szeptember 24.)
egyes Bulgáriából származó feldolgozott mezőgazdasági termékek behozatalához egyes feldolgozott mezőgazdasági termékek Bulgáriába történő kiviteléhez kapcsolódó autonóm és átmeneti intézkedések elfogadásáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 133. cikkére,
tekintettel a Bizottság javaslatára,
mivel:
(1)
Az egyrészről az Európai Közösségek és tagállamai, az Európai Unió keretében, másrészről a Bolgár Köztársaság közötti társulás létrehozásáról szóló, 1994. december 19-i 94/98/EK, ESZAK, Euratom tanácsi és bizottsági határozat (1) által jóváhagyott, az Európai Közösségek és Bulgária közötti Európai Megállapodás 3. jegyzőkönyve megállapítja a benne felsorolt feldolgozott mezőgazdasági termékekre vonatkozó kereskedelmi szabályokat. A 3. jegyzőkönyvet az 1999/278/EK határozat (2) által jóváhagyott, az Európai Közösségek és a Bolgár Köztársaság között létrejött Európa-megállapodás kereskedelmi vonatkozásainak kiigazításáról szóló jegyzőkönyv (3) (a továbbiakban: „kiigazító jegyzőkönyv”) módosította, és az EU-Bulgária Társulási Tanács 2/2002 határozata (4) fejlesztette tovább.
(2)
A közelmúltban kereskedelmi megállapodást kötöttek, amely módosítja a kiigazító jegyzőkönyvet. A megállapodás célja, hogy Bulgáriának az Európai Unióhoz történő csatlakozására történő felkészülés keretében javítsa a gazdasági konvergenciát, és a tervek szerint 2004. október 1-jéig hatályba kell lépnie.
(3)
A kiigazító jegyzőkönyv módosításához szükséges határozat elfogadására szolgáló eljárást nem lehet időben befejezni ahhoz, hogy a 2004. október 1-jén hatályba léphessen. Ezért szükséges előírni a Bulgária részére kialakított vámengedmények 2003. október 1-jétől történő autonóm alkalmazását.
(4)
Egyes feldolgozott mezőgazdasági termékek behozatalánál nem kell vámot alkalmazni. Bizonyos egyéb áruk esetében éves alapon vámkontingenseket kell nyitni.
(5)
A 3. jegyzőkönyv alá tartozó, de e rendeletben fel nem sorolt feldolgozott mezőgazdasági termékekre, vagy amelyekre az e rendeletben megnyitott kontingenseket kimerítették, a 3. jegyzőkönyvben megállapított rendelkezéseket továbbra is alkalmazni kell.
(6)
A Bulgáriából származó egyes feldolgozott mezőgazdasági termékeknek az Európai Közösségbe történő behozatalára alkalmazandó vámkontingensek felfüggesztéséről és megnyitásáról, valamint az 1477/2000/EK rendelet módosításáról szóló, 2002. augusztus 8-i 1446/2002/EK (5) bizottsági rendelet az egyes, Bulgáriából származó, feldolgozott mezőgazdasági termékek Közösségbe történő behozatalát illetően éves vámkontingenseket nyitott meg. 2004-re kizárólag a 09.5463, 09.5487 és 09.5479 sorszámú vámkontingensekre meghatározott mennyiségek alkalmazandók.
(7)
A Szerződés I. melléklete alá nem tartozó, Bulgáriába kivitt feldolgozott mezőgazdasági termékek nem jogosultak az export-visszatérítésre, amely a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítés megadása közös részletes szabályainak megállapításáról és az ilyen visszatérítések összegének rögzítésére vonatkozó kritériumokról szóló, 2000. július 13-i 1520/2000/EK bizottsági rendelet (6) alapján jár.
(8)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK bizottsági rendelet (7) előírja a vámkontingensek kezelésére vonatkozó rendszert. Az e rendelettel megnyitott vámkontingenseket a közösségi hatóságok és a tagállamok kezelik a fenti rendszerrel összhangban.
(9)
Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlásának szabályairól szóló, 1999. június 28-i 1999/468/EK tanácsi határozattal (8) összhangban kell elfogadni,
ELFOGADTA EZT A RENDELETET:
1. cikk
Az említett mellékletben felsorolt, Bulgáriából származó áruk behozatalára 2004. október 1-jétől az I. mellékletben meghatározott vámok alkalmazandók.
2. cikk
(1) A II. mellékletben meghatározott, Bulgáriából származó áruk vámmentes behozatalára vonatkozó közösségi vámkontingensek évente január 1-jétől december 31-ig kerülnek megnyitásra. 2004-re a 2004. október 1. és december 31. közötti időszakra kerülnek megnyitásra. A 2004-re vonatkozó mennyiségek a már eltelt egész hónapok alapján, időarányosan csökkentettek, kivéve a 09.5463, 09.5487 és 09.5479 sorszám alá eső vámkontingenseket.
(2) A 09.5463, 09.5487 és 09.5479 sorszámú vámkontingensekre vonatkozó - az 1446/2002/EK rendelet értelmében megnyitott és 2004. január 1-jétőlszeptenber 30-ig szabad forgalomba bocsátott - mennyiségeket teljes mértékben a nekik megfelelő, a II. mellékletben meghatározott vámkontingensek terhére kell elszámolni.
3. cikk
Az ezen rendelet III. mellékletében felsorolt, Bulgáriába kivitt feldolgozott mezőgazdasági termékek nem jogosultak az 1520/2000/EK rendelet szerinti export-visszatérítésekre.
4. cikk
Az I. mellékletben nem szereplő feldolgozott mezőgazdasági termékekre, vagy amelyeknek a II. mellékletben említett kontingenseit kimerítették, a 3. jegyzőkönyv rendelkezéseit kell a továbbiakban alkalmazni.
5. cikk
A Bizottság a 7. cikk (2) bekezdésében említett eljárással összhangban felfüggesztheti az 1., 2. és 3. cikkben előírt intézkedéseket, ha a kölcsönös kedvezményeket, amelyekbe Bulgária beleegyezett, nem alkalmazzák.
6. cikk
A II. mellékletben említett vámkontingenseket a 2454/93/EGK rendelet 308a., 308b. és 308c. cikkével összhangban a Bizottság kezeli.
7. cikk
(1) A Bizottságot a 3448/93/EK rendelet (9) 16. cikkében említett bizottság, a továbbiakban bizottság, segíti.
(2) Az e bekezdésre való hivatkozások esetén az 1999/468/EK határozat 4. és 7. cikkét kell alkalmazni.
Az 1999/468/EK határozat 4. cikke (3) bekezdésében megállapított időtartamot egy hónapban kell meghatározni.
(3) A bizottság elfogadja saját eljárási szabályzatát.
8. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ezt a rendeletet 2004. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 24-én.

Labels: 3
15
18